{"word_count": 130, "character_count": 1075}
Papok és szerzetesek a 18. század országgyűléseinForgó AndrásSzent István Társulat, Budapest, 2017. 384 p.A kötet az országos politikában részt vevő papok és szerzetesek tanulmányozásával egy olyan politikai csoport tevékenységére szeretné felhívni a figyelmet, amelyet eddig szinte teljesen mellőzött a magyar parlamentarizmus történetének kutatása. Egyúttal a koraújkori rendi politikai kultúrtörténeti megközelítésének magyarországi áramlatához is csatlakozni kíván. A vizsgálat időkerete a szatmári megegyezés (1711) és II. József halála utáni politikai konszolidáció (1791) közötti időszak, de a súlypontok e választott időkeret elejére, közepére és végére esnek. A helyszín az országgyűlés, a főszereplő pedig az ún. alsótáblai klérus, vagyis a diéta alsótábláján, a vármegyei és a városi követek, valamint a távollévő főrendek követei mellett helyet foglaló kanonokok és szerzetesek. Politikai tevékenységük vizsgálata során eddig jószerével ismeretlen látószögből nyerhetünk betekintést az országgyűlés 18. századi működésébe.Kapható:http://szitkonyvek.hu/termek/4704